Međunarodna košarkaška federacija

Međunarodna košarkaška federacija (FIBA) organizacija je koja upravlja i regulira košarkaškim takmičenjima širom svijeta. Najčešće se koristi skraćenica FIBA, koja dolazi od francuskog naziva Fédération Internationale de Basketball.

FIBA je osnovana u Ženevi 18. juna 1932. pod nazivom Fédération Internationale de Basketball Amateur, a među osnivačima su bili osam nacionalnih košarkaških saveza sljedećih država: Argentina, Čehoslovačka, Grčka, Italija, Latvija, Portugal, Rumunija i Švicarska. Za vrijeme Olimpijskih igara 1936. u Berlinu FIBA je imenovala Jamesa Naismitha, oca košarke, počasnim predsjednikom.

FIBA redovno od 1950. organizira svjetska prvenstva, tada samo u muškoj konkurenciji da bi od 1953. organizirala i svjetska prvenstva za žene. Najčešće su održavana svake četiri godine u parnim neprestupnim godinama, ali su od 2019. prebačena u neparne.

Godine 1989. ukinuto je pravilo o amaterizmu, te je time otvorena mogućnost da na svjetskim prvenstvima i Olimpijskim igrama nastupaju i košarkaši iz profesionalne NBA lige, koji dotad nisu smjeli nastupati. FIBA je tada izbacila riječ amaterska iz punog naziva, ali je akronim zadržala i dalje. Iste godine podijeljena je na pet zona: FIBA Afrika, FIBA Amerika, FIBA Azija, FIBA Evropa i FIBA Okeanija. 
Danas FIBA okuplja 213 nacionalnih košarkaških saveza.

Prvi predsjednik FIBA-e bio je Švicarac Leon Bouffard, dok je prvi generalni sekretar bio Britanac Renato William Jones.

 Predsjednici 
 Godine Ime 1932–1939.  James Naismith (počasni) 1939–1948.  Leon Bouffard 1948–1960.  Willard Greim 1960–1968.  Antonio dos Reis Carneiro 1968–1976.  Abdel Moneim Wahby 1976–1984.  Gonzalo Puyat II 1984–1990.  Robert Busnel 1990–1998.  George E. Killian 1998–2002.  Abdoulaye Seye Moreau 2002–2006.  () Carl Men-Ky Ching 2006–2010.  Robert Elphinston 2010–2014.  Yvan Mainini 2014–2019.  Horacio Muratore 2019–  Hamane Niang

 Generalni sekretari 
 Godine Ime 1932–1976.  Renato William Jones 1976–2002.   Borislav Stanković 2002–2018.  Patrick Baumann 2018–  Andreas Zagklis

 Reference 

 Vanjski linkovi 
 Zvanični sajt 

Kategorija:Osnivanja u 1932.
Kategorija:Košarka
Kategorija:Sportske organizacije